PTTGC ร่วงเกือบ 5% เซ่นปัจจัยลบ “โกลด์แมน แซคส์” หั่นเป้าโหดเหลือ 57 บ.
PTTGC ร่วงเกือบ 5% เซ่นปัจจัยลบ "โกลด์แมน แซคส์" หั่นเป้าโหดเหลือ 57 บ. โดยล่าสุด ณ เวลา 10.08 น. อยู่ที่ระดับ 65.75 บาท ลบ 3.25 บาท หรือ 4.71% สูงสุดที่ระดับ 67.75 บาท ต่ำสุดที่ระดับ 65.75 บาท ด้วยมูลค่าการซื้อขาย 1.52 พันล้านบาท
25 ม.ค. 2562

ผู้สื่อข่าวรายงานว่า ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC ณ เวลา 10.08 น. อยู่ที่ระดับ 65.75 บาท ลบ 3.25 บาท หรือ 4.71% สูงสุดที่ระดับ 67.75 บาท ต่ำสุดที่ระดับ 65.75 บาท ด้วยมูลค่าการซื้อขาย 1.52 พันล้านบาท

ทั้งนี้ ราคาหุ้น PTTGC ปรับตัวลดลงวันนี้หลังวานนี้ มีการรายงานจาก โกลด์แมน แซคส์ ว่า ขณะนี้ได้ปรับลดน้ำหนักการลงทุนหุ้นบริษัท พีทีที โกลบอล เคมิคอล จำกัด (มหาชน) หรือ PTTGC เป็น “ขาย” จากเดิมคงน้ำหนักการลงทุน (Neutral) พร้อมกับให้ราคาเป้าหมาย 12 เดือนที่ระดับ 57 บาท/หุ้น จากเดิม 80 บาท/หุ้น
โดยจากการประเมินการณ์ของโกลด์แมน แซคส์ ที่ลดราคาเป้าหมายของ PTTGC ลง เนื่องมาจากการคาดการณ์รายได้ของ PTTGC จะปรับลง ส่งผลทำให้อัตราส่วน EV/EBITDA ปรับลดเป็น 5.5 เท่า จากเดิม 6 เท่า
ตามการรายงานข่าวก่อนหน้านี้ : “โกลด์แมน แซคส์” แนะ “ขาย” PTTGC หั่นเป้าสะบั้นดาวน์ไซด์ 17% ประเมินรายได้ปีนี้ลดวูบ